Seit me  was duu nid seisch ,  isch das  niid  eigetlech überflüssig - mi seit däm i dr Schpraachwüsseschaft pleonastisch. Vilech isch es e Verchüürzig vo  was duu nid aus seisch?  Das niid het i Usrüef, we me sech verwungeret, oder i Fraage on en Aart en Abweerfunkzioon. Mi wott e chli vo sech schtoosse, was me ghöört, wi mit em Wort  neei  im Usruef  neei  aber oo  oder wi mit de Wörter  neei  u  niid  im Usrueff  neei, was duu nid seisch!  Das pleonastische  niid  isch o i Sätz wi  was hüt nid für Lüt da düre sii  oder  was het daas nid aus uf em Tisch ghaa oder  isch daas nid e waari Pracht . Leider gö hüt settegi schööni Formulierige ender verloore.